Madaniy meros haftaligida 60 ta davlatdan kelgan olimlar, noshirlar va jurnalistlar ishtirok etmoqda

Yoshlar ijod saroyida “O`zbekiston buyuk yo`llar va sivilizasiyalar chorrahasida: imperiyalar, dinlar, madaniyatlar” madaniy meros haftaligi ochilishiga bag`ishlangan matbuot anjumani bo`lib o`tdi. 
 Anjumanida O`zbekiston Respublikasi Bosh vaziri o`rinbosari Aziz Abduhakimov ishtirok etdi. U o`z so`zida Haftalikka tayyorgarlik jarayonlarini Prezident Shavkat Mirziyoev shaxsan nazorat qilib borayotganini ta`kidladi.
«Oldimizda turgan Madaniy meros haftaligini nafaqat markaziy Osiyo, balki butun Evrosiyo kontinenti uchun unutilmas voqea deya e`tirof eta olamiz», — dedi Aziz Abduhakimov. – Har bir tadbirning asosiy tarkibiy qismi unga tashrif buyurgan ishtirokchilar bilan ahamiyatli. Bu esa dunyoga mashhur olimlar, ekspertlar, O`zbekiston va uning madaniy boyliklariga befarq bo`lmagan insonlardir.
Mazkur fikrni O`zbekiston madaniyat vazirining o`rinbosari Kamola Aqilova ham tasdiqladi. U o`z so`zida boshlanayotgan Madaniy meros haftaligi jahon ilm-fani ravnaqiga bevosita ta`sir ko`rsatadi. Zero ilm va fan faqatgina bir mamlakat doirasida rivojlanmaydi.
«Bizning asosiy vazifamiz mamlakatimizning boy merosini o`rganish va kelgusi avlodlarga etkazib berishdir», – dedi K. Aqilova, – “O`zbekiston buyuk yo`llar va sivilizasiyalar chorrahasida: imperiyalar, dinlar va madaniyatlar” madaniy meros haftaligi bu borada o`z vazifasini to`liq ado etmoqda. Haftalikning tashkilotchilari madaniy meros masalasiga turli nuqtai nazardan yondashdilar. Jumladan loyiha doirasidagi ishlar ilmiy, ko`rgazmali, noshirlik va sayohatlarga asoslanib amalga oshirildi. Bu faoliyatga, albatta chet ellik olimlar ham katta hissa qo`shmoqdalar. Ular O`zbekiston madaniy merosini shakllantirish asoslarini yaratishga yordam berishmoqda.
Madaniy meros haftaligiga doir fakt va raqamlar borasida yanada batafsil ma`lumotlarni “O`zbekiston madaniy merosi jahon to`rplamlarida” loyihasi muallifi, O`zbekiston madaniy merosini o`rganish, saqlash va targ`ib qilish jamiyati raisi Firdavs Abduholiqov havola etdi.
Uning ta`kidlashicha tadbirda 60 ta mamlakat Fanlar akademiyalarining 3 nafar Prezidenti, 3 nafar nashriyot direktorlari, 3 nafar fond direktori, 35 nafar turli kutubxona va muzeylar rahbarlari, 250 nafar tadqiqotchi-olimlar, 200 nafar professorlar, 12 nafar akademiklar, shuningdek ICOMOS i YuNESKO xalqaro tashkilotlarining 25 nafar vakili, 60 xorijiy va 70 mahalliy OAV vakillari ishtirok etmoqda.
Manzura BEKJONOVA